**Ruben Rafkin** (s. 8. tammikuuta 2002 Turku) on suomalainen jääkiekkopuolustaja, joka edustaa SM-liigajoukkue Turun Palloseuraa. Hän laukoo oikealta.

Ura
---

### Seuraura

Rafkin aloitti jääkiekkoilun kolmevuotiaana. Hän on Turun Palloseuran kasvatti. Rafkin osallistui 13-vuotiaana Slovakiassa järjestettyyn Selects-turnaukseen, jonka kautta hän päätyi muuttamaan jo 14-vuotiaana Yhdysvaltoihin ja opiskelemaan South Kent Schooliin. Rafkin voitti Selects Academyn joukkueessa USPHL:n C-nuorten mestaruuden vuosina 2017 ja 2018. Kaudeksi 2018–2019 hän siirtyi varaamattomana pelaajana niin sanotulla tender-sopimuksella USHL-junioriliigan Tri-City Stormiin.

USHL-kauden jälkeen Rafkinille osoitettiin kiinnostusta SM-liigaseuroista Pelicansin ja Saimaan Pallon suunnilta, mutta hän halusi kuitenkin siirtyä pelaamaan Kanadaan. OHL-joukkue Windsor Spitfires varasi Rafkinin 14. pelaajana CHL:n varaustilaisuudessa 2019. Hän siirtyi joukkueeseen kaudeksi 2019–2020. Rafkin valittiin kauden päätteeksi OHL:n tulokkaiden ensimmäiseen tähdistökentälliseen. Yleisesti hänen odotettiin tulevan varatuksi NHL:n varaustilaisuudessa. Rafkin keskusteli omien sanojensa mukaan 26 seuran kanssa ja hänen kohdallaan puhuttiin 2.–4.-kierroksen varauksesta, mutta Rafkinia ei yllättäen varattu lopulta ollenkaan.

Huhtikuussa 2020 Rafkin palasi kaksivuotisella SM-liigasopimuksella kasvattajaseuraansa Turun Palloseuraan. Hän pelasi ensimmäisen SM-liigapelinsä kauden 2020–2021 avauskierroksella 2. lokakuuta 2020 vieraissa Porin Ässiä vastaan. Rafkin merkittiin TPS:n kolmospuolustajapariin Johan Ivarssonin viereen. Hän sai ottelussa jääaikaa 19.04 minuuttia ja Rafkin keräsi teholukeman +1. Liigauransa avausmaalin hän teki seuraavassa ottelussa, kotidebyytissään 3. lokakuuta 2020 Rauman Lukkoa vastaan. Rafkin sai TPS:n 4–2-voittoon päättyneessä ottelussa myös syöttöpisteen Josh Kestnerin tekemään voittomaaliin. Kai Nurminen valitsi hänet ottelun Alumnien tähtien kakkostähdeksi. Rafkin murtautui SM-liigaan, ja hän pelasi tulokaskautensa aikana kaikkiaan 48 runkosarjaottelua tehopistein 4+12=16 ja 13 pudotuspeliottelua antaen kolme maaliin johtanutta syöttöä. Neljännessä välieräottelussa 3. toukokuuta 2021 Helsingin IFK:ta vastaan Rafkin antoi TPS:n 3–2-voittoon päättyneessä ottelussa kaksi maaliin johtanutta syöttöä. Niistä toinen oli kakkossyöttö Eemil Viron ensimmäisessä jatkoerässä ajassa 68.54 tekemään voittomaaliin, joka ratkaisi TPS:lle loppuottelupaikan. Rafkin saavutti joukkueineen kauden päätteeksi SM-hopeaa. Hän oli myös kauden päätteeksi kolmen parhaan ehdokkaan joukossa ehdolla vuoden tulokkaalle myönnettävän Jarmo Wasaman muistopalkinnon voittajaksi. Hän sijoittui äänestyksessä kolmanneksi, kun palkinnon voitti lopulta KooKoon hyökkääjä Kasper Björkqvist.

Kaudella 2021–2022 Rafkin oli viidellä maalillaan TPS:n eniten maaleja tehnyt puolustaja. Hän sijoittui myös 100 minuutillaan koko SM-liigan jäähypörssissä kolmanneksi. Rafkin saavutti joukkueineen kauden päätteeksi SM-hopeaa. Hän aloitti asepalveluksensa urheilujoukoissa Santahaminassa kesken kevään 2022 pudotuspelien. Joulukuussa 2021 Rafkin teki TPS:n kanssa kaksivuotisen jatkosopimuksen.

Kaudeksi 2022–2023 Rafkin nimettiin TPS:n varakapteeniksi. Helmikuussa 2023 hänen kautensa kuitenkin todettiin päättyneeksi leikkaushoitoa vaatineen olkapäävamman vuoksi.

### Maajoukkueura

Rafkin pelasi alle 20-vuotiaiden maailmanmestaruuskilpailuissa vuosina 2021 ja 2022, joista jälkimmäinen turnaus päättyi hopeaan ja ensimmäinen turnaus pronssiin. Vuoden 2021 turnauksessa hän pelasi ainoastaan alkulohkon ottelussa Sveitsiä vastaan, ja Rafkin sai siinä peliaikaa alle kaksi minuuttia.

Rafkin pelasi myös alle 18-vuotiaiden Hlinka Gretzky Cupissa vuonna 2019. Hän edusti myös Suomen alle 17-vuotiaiden maajoukkuetta World U-17 Hockey Challengessa vuonna 2018 voittaen hopeaa sekä Euroopan nuorten olympiafestivaaleilla vuonna 2019, jolloin Rafkin voitti pronssia. Yhteensä hän on pelannut 25 nuorten ja 23 poikien maaottelua.

Suomen A-maajoukkueessa Rafkin on pelannut kaksi ottelua ilman tehopisteitä. Hän teki A-maajoukkuedebyyttinsä 16. marraskuuta 2023 Swiss Ice Hockey Gamesin toisessa ottelussa Zürichissä Ruotsia vastaan. Rafkin merkittiin Suomen nelospuolustajapariin Tobias Winbergin viereen. Hän sai ottelussa myös kaksi jäähyä.

Pelityyli
---------

TPS:n pelaajakoordinaattori Tomi Kallion mukaan Rafkin on molempiin suuntiin vahvasti pelaava puolustaja, jonka ehdottomiin vahvuuksiin kuuluvat periksi antamaton luonne, vahva luistelu sekä hyvä laukaus.

Yksityiselämä
-------------

Rafkinin isoisä on Pizzeria Dennis-ravintoloista tunnettu ravintoloitsija ja talousneuvos Dennis Rafkin, joten Ruben Rafkinilla on tätä kautta osin juutalaisia sukujuuria.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2018–2019 | Tri-City Storm | USHL | 38 | 2 | 8 | 10 | 90 | – | – | – | – | – |
| 2019–2020 | Windsor Spitfires | OHL | 59 | 4 | 27 | 31 | 61 | – | – | – | – | – |
| 2020–2021 | TPS | SM-liiga | 48 | 4 | 12 | 16 | 36 | 13 | 0 | 3 | 3 | 6 | JMM | 1 | 0 | 0 | 0 | 0 |
| 2021–2022 | TPS | SM-liiga | 52 | 5 | 6 | 11 | 100 | 18 | 0 | 3 | 3 | 10 | JMM | 7 | 0 | 1 | 1 | 8 |
| 2022–2023 | TPS **(A)** | SM-liiga | 39 | 0 | 11 | 11 | 22 | – | – | – | – | – |
| 3 kautta | yhteensä | SM-liiga | 139 | 9 | 29 | 38 | 158 | 31 | 0 | 6 | 6 | 16 |

Lähteet
-------

* Ruben Rafkin The Internet Hockey Databasessa (englanniksi)
* Ruben Rafkin Eurohockey-sivustolla (englanniksi)
* Ruben Rafkin *Elite Prospects*. Everysport Media Group AB.  (englanniksi)

### Viitteet

1. 1 2  Ruben Rafkinin kausi ohi *hc.tps.fi*.  9.2.2023. HC TPS Turku Oy. Viitattu 12.2.2023.
2. ↑  HC TPS (@hctps) Instagramissa *instagram.com*.  22.3.2021. HC TPS Turku Oy. Viitattu 22.3.2021.
3. 1 2 3 4 5 6 7 8  Ruben Rafkin *Elite Prospects*. Everysport Media Group AB.  (englanniksi)
4. ↑  Ruben Rafkinin erilainen tarina Atlantin takaa kotimaiseen Liigaan *jalkipeli.net*.  23.8.2020. Jälkipeli.net. Viitattu 3.10.2020.
5. 1 2  Silvennoinen, Markku: Silvennoisen Suvivieras, osa2: Ruben Rafkin *hc.tps.fi*.  1.7.2020. HC TPS Turku Oy.  Arkistoitu 28.10.2020. Viitattu 3.10.2020.
6. ↑  RAFKIN COMMITS WITH OHL PLAYER PACKAGE *windsorspitfires.com*.  29.7.2019. Windsor, ON:  Windsor Spitfires. Viitattu 25.4.2023. (englanniksi)
7. ↑  Strozyk, Matias: SM-liigassa pelaavan suomalaislupauksen elämä mullistui teini-ikäisenä leijonapaidassa – Ruben Rafkin on TPS:n nuori tähti, jolle NHL:n varaustilaisuus oli shokki *yle.fi*.  18.10.2020. Yleisradio Oy. Viitattu 24.6.2021.
8. 1 2  Seppä, Lassi: Juhani Jasu ja viisi nuorta pelaajaa vahvistavat TPS:ää − "Hänen arvonsa tulee esiin niin otteluiden ratkaisuhetkillä, erikoistilanteissa sekä aloituksissa" *Jatkoaika.com*.  3.4.2020. Jatkoaika r.y. Viitattu 3.10.2020.
9. ↑  Ässät - TPS, 2.10.2020 *liiga.fi*.  2.10.2020. Jääkiekon SM-liiga Oy. Viitattu 3.10.2020.
10. ↑  Ässät - TPS. 2.10.2020 *liiga.fi*.  2.10.2020. Jääkiekon SM-liiga Oy. Viitattu 3.10.2020.
11. ↑  TPS - Lukko, 3.10.2020 *liiga.fi*.  3.10.2020. Jääkiekon SM-liiga Oy. Viitattu 4.10.2020.
12. ↑  TPS - HIFK, 3.5.2021 *liiga.fi*.  3.5.2021. Jääkiekon SM-liiga Oy. Viitattu 24.6.2021.
13. ↑  Seppänen, Antti: Wasama-palkinto 2021 – Kenestä vuoden tulokas Liigassa? *liiga.fi*.  26.5.2021. Jääkiekon SM-liiga Oy. Viitattu 24.6.2021.
14. ↑  Seppänen, Antti: Liiga palkitsi kauden 2020-21 parhaat – Tässä tuoreet voittajat *liiga.fi*.  29.5.2021. Jääkiekon SM-liiga Oy. Viitattu 24.6.2021.
15. ↑  Elite Prospects - TPS *eliteprospects.com*. Everysport Media Group AB. Viitattu 5.11.2019. (englanniksi)
16. ↑  Elite Prospects - Liiga Stats 2021-2022 *eliteprospects.com*. Everysport Media Group AB. Viitattu 5.11.2019. (englanniksi)
17. ↑  Kunnari, Timo: TPS:llä erikoinen tilanne: kolme pelaaja aloittaa armeijan kesken välieräsarjan – "Se tulee kun tulee" *iltalehti.fi*. Alma Media Suomi Oy. Viitattu 9.4.2022.
18. ↑  Tallskog, Mika: TPS:lle kolme jatkosopimusta – Intonen, Anttila ja Rafkin jatkavat Turussa *Jatkoaika.com*.  6.12.2021. Jatkoaika r.y. Viitattu 6.12.2021.
19. ↑  Nurminen, Veikko: Juhani Jasu jatkaa TPS:n kipparina – otsikoissa pyörinyt Lauri Korpikoski mukana kapteenistossa *Jatkoaika.com*.  5.9.2022. Jatkoaika r.y. Viitattu 5.9.2022.
20. ↑  Teiskonlahti, Kirsi: Nuorten Leijonien yllättäjä nousi turnauksen eliittiin ja kisojen parhaaksi puolustajaksi – lue tästä pronssijoukkueen pelaaja-arviot *yle.fi*.  6.1.2021. Yleisradio Oy. Viitattu 6.1.2021.
21. ↑  Tilanne 17.12.2023
22. ↑  Leijonien EHT-pelit jatkuvat Zürichissä klo 15 - Kentälliset Ruotsi-otteluun - Lähetys TV5 & discovery+ *leijonat.fi*.  16.12.2023. Suomen Jääkiekkoliitto ry – Finlands Ishockeyförbund rf. Viitattu 20.12.2023.
23. ↑  Karjalainen, Anssi: Suomi–Ruotsi-ottelun Leijonat & lampaat: SM-liigakomeettaa vietiin 100–0 *iltalehti.fi*.  16.12.2023. Alma Media Suomi Oy. Viitattu 20.12.2023.
24. ↑  Arponen, Miika: Ikäluokkansa kovimpiin kuuluva suomalaislupaus Ruben Rafkin matkalla Yhdysvaltain juniorisarjaan *Jatkoaika.com*.  12.7.2016. Jatkoaika r.y. Viitattu 3.10.2020.
25. ↑  Dennis toi vihreät pizzat Turkuun *ts.fi*.  24.4.2004. Viitattu 15.8.2022.

TPS – SM-liiga
1 Autio |
4 M. Jokinen |
6 Rafkin |
7 Lauridsen |
17 Talvitie (**A**) |
20 Marjala |
21 Fröberg |
26 Korpikoski |
27 Dudas |
29 Hakala |
32 Vali |
35 Anttila |
39 Lindberg |
40 Lehtonen |
41 Intonen |
42 Suomi |
44 Arell (**A**) |
49 Wernblom |
51 Nurmi |
52 Palmu (**A**) |
55 Johansson |
57 Munkki |
58 Väisänen |
59 Hemming |
61 Jasu (**C**) |
62 Jürgens |
63 Kulmala |
67 Sevänen |
76 Lindsten |
77 Haapanen |
81 Koskinen |
84 Pikkarainen |
91 J. Jokinen |
98 Teissala  

Valmentajat Miettinen – Kalto – Salo – Moisanen – Mierlahti – Rosendahl – Granholm